
RAPORT   COMUN
asupra propunerii legislative pentru modificarea şi completarea Legii securităţii şi sănătăţii în muncă nr.319 din 14 iulie 2006
1. În temeiul art.104 din Regulamentul Camerei Deputaţilor, republicat, propunerea legislativă pentru modificarea şi completarea Legii securităţii şi sănătăţii în muncă nr.319 din 14 iulie 2006 a fost retrimisă Comisiei pentru muncă şi protecţie socială şi Comisiei pentru sănătate şi familie în vederea întocmirii unui nou raport comun, cu adresa nr. Pl.x 239 din 2 iulie 2007.
În urma rediscutării în şedinţele din 4 septembrie 2007, respectiv 11 septembrie 2007, Comisiile au hotărât, cu unanimitate de voturi, menţinerea soluţiei iniţiale, de respingere a propunerii legislative, exprimată în raportul comun depus cu nr.27/156/5 iunie 2007, respectiv 28/265/24 mai 2007. 
2. Propunerea legislativă face parte din categoria legilor organice, potrivit prevederilor articolului 73 alin.(3) din Constituţia României, republicată.
3. Camera Deputaţilor este Cameră decizională, potrivit prevederilor art.75 din Constituţia României, republicată, şi ale art.92 din Regulamentul Camerei Deputaţilor, republicat.

